যে কোনো দেশের বিমান সংস্থা বহির্বিশ্বে সে দেশের প্রতিনিধিত্ব করে। জাতীয় পতাকাবাহী বিমানের গুরুত্ব তো আরও বেশি। দুর্ভাগ্যজনক হলেও সত্যি, অমিত সম্ভাবনা থাকা সত্ত্বেও বাংলাদেশ বিমান দেশবাসীর প্রত্যাশা পূরণে কোনো সাফল্য দেখাতে পারেনি। ব্যবস্থাপনাগত ত্রুটি, দুর্নীতি এবং ট্রেড ইউনিয়নের নামে যাচ্ছেতাই প্রবণতা বিমানের সব সম্ভাবনাকে ইতিমধ্যে গিলে খেয়েছে। যে দেশের এক কোটির বেশি মানুষ প্রবাসী, যে দেশের জনসংখ্যা ১৭ কোটি সে দেশের জাতীয় পতাকাবাহী বিমান সংস্থা অব্যবস্থাপনা আর লোকসানের মুখ দেখবে তা কাম্য হওয়া উচিত নয়। বিমানের কর্মকর্তা-কর্মীদের বড় অংশ যাত্রীসেবার বদলে নিজেদের পকেট ভরার কাজে ব্যস্ত থাকবে তা অনাকাঙ্ক্ষিত। আমরা আশা করব বিমানের বদনাম কাটাতে এবং এটিকে একটি মেয়াদি প্রতিষ্ঠানে পরিণত করতে বিমান সংশিস্ন্লষ্টরা উদ্যোগী হবেন। এটি তাদের কর্তব্য বলেও বিবেচিত হওয়া উচিত।